Buyuk Britaniya va YeI munosabatlarining hozirgi holatini saqlab qolish unchalik ham shart emas, deb bayonot bergan Birlashgan Qirollik bosh vaziri Tereza Mey, norvegiyalik va finlyandiyalik hamkasblari bilan uchrashuvda. "Bosh vazirning tushuntirishicha, Buyuk Britaniya yil oxirigacha, Lissabon kelishuvining 50-moddasini (YeIdan chiqish bandi) amaliyotga qo‘llamaydi. Bundan maqsad, muzokaralarga tayyorgarlik ko‘rish va ittifoqdan chiqish jarayoni imkon qadar silliq o‘tishini ta’minlashdir”, — deyiladi muzokaralardan so‘ng, Bosh vazir devoni tarqatgan bayonotda. "Bosh vazirga ko‘ra, muzokaralarga tayyorgarlik ko‘rish chog‘ida Buyuk Britaniya va YeI manfaatlariga ko‘proq javob beradigan jihatlarga e’tibor qaratmoqchimiz. Hozirgi modelni saqlab qolish unchalik ham muhim emas”, — deyiladi xabarda.